wickkiey/tamil-wikipedia-chunked huggingface dataset:
# ஏர் பெர்லின்

## விமானக் குழு

### தற்போதைய விமானக் குழு

ஜூன் 2015 இன் படி, ஏர் பெர்லின் நிறுவனத்தின் விமானக் குழுவில் பின்வரும் விமானங்கள் உள்ளன.  
| விமானம் | ! சேவையில்
இருப்பவை | ஆர்டர் | விருப்பங்கள் | பயணிகள் |  |  |
| --- | --- | --- | --- | --- | --- | --- |
| - | வணிகம் | பொருளாதாரம் | மொத்தம் |  |  |  |
| ஏர்பஸ்
ஏ319-100 | 4 | 4 | — | — | 150 | 150 |
| ஏர்பஸ்
ஏ320-200 | 43 | 6 | — | — | 180 | 180 |
| ஏர்பஸ்
ஏ321-200 | 17 | 13 | — | — | 210 | 210 |
| ஏர்பஸ்
ஏ330-200 | 14 | 1 | — | 19— | 279336 | 298336 |
| போயிங்க்
737-700 | 8 | — | — | — | 144 | 144 |
| போயிங்க்
737-800 | 28 | 2 | — | — | 186 | 186 |
| பாம்பார்டியர்
டாஷ் 8 க்யூ
400 | 17 | — | — | — | 76 | 76 |
| மொத்தம் | 131 | 26 | — | } |  |  |
# ஏர் பெர்லின்

## விமானக் குழு

### விமானக் குழு முன்னேற்றம்

ஏர் பெர்லின் பின்வரும் விமானங்களை செயல்படுத்தி வருகிறது.  
| விமானம் | அறிமுகம் | ஓய்வு
பெற்றது |  |
| --- | --- | --- | --- |
| ஏர்பஸ்
ஏ319 | 2006 |  |  |
| ஏர்பஸ்
ஏ320 | 2005 |  |  |
| ஏர்பஸ்
ஏ321 | 2008 |  |  |
| ஏர்பஸ்
ஏ330-200 | 2008 |  |  |
| ஏர்பஸ்
ஏ330-300 | 2008 | 2013 |  |
| BAe
146-200 | 2003 | 2004 |  |
| போயிங்க்
707 | 1978 | 1981 |  |
| போயிங்க்
737-200 | 1980 | 1986 |  |
| போயிங்க்
737-300 | 19862007 | 19902010 |  |
| போயிங்க்
737-400 | 1990 | 2007 |  |
| போயிங்க்
737-700 | 2003 |  |  |
| போயிங்க்
737-800 | 1998 |  |  |
| பாம்பார்டியர்
டாஷ் 8 க்யூ
400 | 2008 |  |  |
| எம்பெரர்
190 | 2013 | 2013 |  |
| ஃபோக்கர்
100 | 2004 | 2009 | } |
# ஏர் பெர்லின்

## விருதுகள்

- 2008 – கேபிடல் பத்திரிக்கை : “ஏர்லைன் ஆஃப் த இயர் 2008”. டெலெகிராப் டிராவல் அவார்ட், உலக பயண விருது 2008, சிறந்த கட்டண விமானச் சேவை
- 2009 – ஐரோப்பிய வணிக விருது 2009, ஓய்கோம் ஆய்வு : முன்னணி முதலீட்டிற்கான விருது
- 2010 : வணிக பயண விருது 2010, ரெயிஸ்பிளிக் 2010 : 2010 ஆம் ஆண்டிற்கான விமானச் சேவை, ஸ்பெயின் சுற்றுலா விருது 2010, கிளவெர் ரெய்சென் 2010 : “ஐரோப்பாவின் இளமை விமானக் குழு”, ஸ்கைடிராக்ஸ் உலக ஏர்லைன் விருது 2010: “சிறந்த குறைந்த கட்டண விமானச் சேவை ஐரோப்பா”, ஃபிரான்ஸ்-வோன்-மென்டெல்சாஹ்ந் பதக்கம், டானிஷ் பயண விருது : “சிறந்த குறைந்த கட்டண விமானச் சேவை”
- 2011 – டிராவல்பிளஸ் ஏர்லைன் அமெனிடி பேக் விருதுகள், பிராண்ட் விருது 2011, ஓகோகுளோப் 2011.
# பன்னாட்டு வேதியியல் ஆண்டு

**பன்னாட்டு வேதியியல் ஆண்டு 2011** (*International Year of Chemistry 2011*) என்பது வேதியியல் தந்த மாந்தரின மேம்பாட்டுக்கான பங்களிப்புக்காக 2011 ஆம் ஆண்டு முழுவதும் கொண்டாடப்பட்ட ஓர் அறிவியல் விழாவாகும். இந்த வேதியியல் ஆண்டைக் கொண்டாட பன்னாட்டவை 2008ஆம் ஆண்டில் ஏற்றுக் கொண்டது. இந்த ஆண்டிற்கான நிகழ்ச்சிகளை பன்னாட்டு தூய, பயன்முறை வேதியியல் ஒன்றியம், யுனெசுக்கோ ஆகிய இரு அமைப்புகளும் ஒருங்கிணைத்தன.
# பன்னாட்டு வேதியியல் ஆண்டு

## பின்னணி

பன்னாட்டு வேதியியல் ஆண்டு 2011 சார்ந்த ஐநா தீர்மானத்தை எத்தியோப்பியா அனுப்பியது. இதில் 23 நாடுகள் இணைப் புரவலராகச் செயல்பட்டன. தீர்மானத்தில் பன்னாட்டவை நீடிப்புதிற வளர்ச்சிப் பத்தாண்டு 2005-14 எனும் திட்ட இலக்குகளை அடைவதற்கு வேதியியல் பெரும் பங்காற்றுவது சுட்டிக் காட்டப்பட்டது.
# பன்னாட்டு வேதியியல் ஆண்டு

## கருப்பொருள்

"வேதியியல்-நம் வாழ்வும் எதிர்காலமும்" என்ற கருப்பொருள் பன்னாட்டு வேதியியல் ஆண்டு 2011இன் கொண்டாட்டத்துக்குத் தேர்வு செய்யப்பட்டது. கொண்டாட்ட மையம் “மாந்தரின நல்வாழ்விற்கு வேதியியலின் பெறுமதிகளும் பங்களிப்புகளும்” என்பதில் குவியலானது.
# பன்னாட்டு வேதியியல் ஆண்டு

## நிகழ்ச்சிகள்

பன்னாட்டு வேதியியல் ஆண்டின் கொண்டாட்டங்களை உலக நாடுகளின் வேதியியல் சார்ந்த கழகங்கள் ஒருங்கிணைத்தன. எடுத்துகாட்டாக, அமெரிக்க வேதியியல் குமுகம், வேதியியலுக்கான வேந்திய சங்கம், பிரேசில் வேதியியல் கழகம், வேதியியல் தொழிற்கழகம், ஆத்திரேலிய அரசு வேதியியல் நிறுவனம், ஐரோப்பிய வேதியியல், மூலக்கூற்று அறிவியல் கழகம், ஆப்பிரிக்க வேதியியல் கழகங்களின் கூட்டமைப்பு போன்றவை விழாவில் முனைவாக ஈடுபட்டன.  
பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC) 25 தனிப்பெரும் பங்களிப்பு ஆற்றிய மகளிர் வேதியியல், வேதிப்பொறியியல் அறிஞர்களை விருது வழங்கத் தேர்வு செய்தது. இவர்களில் இசுரவேலைச் சேர்ந்த அடா யோனத், தாய்லாந்தைச் சேர்ந்த சுலபோர்ன் வலாக், பெரும்பிரித்தனைச் சேர்ந்த இலெசுலே யெல்லோலீ, அமெரிக்க ஒன்றிய நாடுகளைச் சேர்ந்த யோவான்னா எஸ். பௌலர் ஆகியோர் சிலராவர்.  
பன்னாட்டு வேதியியல் ஆண்டு வலைத்தளத்தில் நிகழ்ச்சிகளின் முழுப்பட்டியலையும் இட்டுவைத்துள்ளது. திட்டமிடப்பட்ட நிகழ்ச்சிகள் கருத்தரங்குகள், பேராயங்கள், மாநாடுகள், விழாக்கல், பொருட்காட்சிகள், படக் காட்சிகள், grand openings,விரிவுரைகள், கூட்டங்கள், திறந்த அரங்கு விவாதங்கள், பணியரங்குகள், கொண்டாட்டங்கள், திரைப்படங்கள், கலைக்காட்சிகள், புதிர்கள் எனப் பட்டியல் இடப்பட்டுள்ளன.  
பன்னாட்டு வேதியியல் ஆண்டின் நிறைவு விழா 2011 டிசம்பர் 1ஆம் நாளன்று பெல்ஜியம், பிரசெல்சு நகரில் கொண்டாடப்பட்டது.
# பன்னாட்டு வேதியியல் ஆண்டு

## நிகழ்ச்சிகள்

#### சுவிட்சர்லாந்து

பன்னாட்டு வேதியியல் ஆண்டை பதிவுசெய்ய சுவிசு அஞ்சல் துறை உயிர்ச்சத்து சி மூலக்கூற்றின் படிமத்தை அஞ்சல்தலையாக வெளியிட்டது. இந்த உயிர்ச்சத்து-சி மூலக்கூற்றை முதன்முதலாக சுவிசு வேதியியலார் தடெயசு ரீச்ஸ்ட்டீன் 1933இல் தொகுத்தார்.
# பன்னாட்டு வேதியியல் ஆண்டு

## நிகழ்ச்சிகள்

#### பிரித்தானிய ஒன்றிய அரசுகள்

ஆயிரமாண்டுத் தொடக்கத்தில் இருந்து ஏற்பட்டுள்ள வேதியியல் பங்களிப்புகளை அரசு வேதியியல் கழகம்]] மீள்பார்வையிடுவதன் வாயிலாகப் பன்னாட்டு வேதியியல் ஆண்டு 2011 விழாவைக் கொண்டாடியது.
# பன்னாட்டு வேதியியல் ஆண்டு

## நிகழ்ச்சிகள்

#### ஆசுத்திரேலியா

பன்னாட்டு வேதியியல் ஆண்டின் அலுவலக நிகழ்ச்சியாக ஒரு பன்னாட்டுக் கருத்தரங்கம் உலக மரபுச்சின்னப் பட்டியலில் உள்ள லார்டு ஓவ் தீவில் ஆகத்து 14-18 ஆகிய நாட்களில் ”புவிக்கோளகச் செயற்கை ஒளிச்சேர்க்கை: ஆற்றல், மீநுண்வேதியியல், ஆளுகையும்” என்ற தலைப்பில் நடத்தப்பட்டது.
# பன்னாட்டு வேதியியல் ஆண்டு

## நிகழ்ச்சிகள்

#### கனடா

கனடா வேதியியல் ஆண்டுக்காக பல செயல்விளக்கங்களுக்கு ஏற்பாடு செய்தது. இதில் கனடாவைச் சேர்ந்த 32 பல்கலைக்கழகங்கள் பங்கேற்றன. டல்கவுசி பல்கலைக்கழகம் 2011 மே 7ஆம் நாளன்று ”வேதியியல் ஊர்வல”த்துக்கு ஏற்பாடு செய்தது. இதில் வேதி ஆய்வகமும் உணவும் செயல்விளக்கங்களோடு சுற்றுலா வந்தன.
# வனேடியம்(III) புரோமைடு

**வனேடியம்(III) புரோமைடு** *(Vanadium(III) bromide)* என்பது VBr<sub>3</sub> என்ற மூலக்கூற்று வாய்பாட்டுடன் கூடிய ஒரு கனிமச்சேர்மமாகும். இது வனேடியம் முப்புரோமைடு என்றும் அழைக்கப்படுகிறது. திண்ம நிலையில் இச்சேர்மம் பலபடி சார்ந்த எண்முக வனேடியம்(III), ஆறு் புரோமைடு ஈதல் தொகுதிகளால் சூழப்பட்டு காணப்படுகிறது.  
வனேடியம் நான்மகுளோரைடுடன் (VCl<sub>4</sub> ) ஐதரசன் புரோமைடை (HBr) சேர்ப்பதன் மூலம் வனேடியம் முப்புரோமைடை(VBr<sub>3</sub> ) தயாரிக்க இயலும்.
::2 VCl<sub>4</sub> + 8 HBr → 2 VBr<sub>3</sub> + 8 HCl + Br<sub>2</sub>  
நிலையில்லாத வனேடியம்(IV)புரோமைடு (VBr4,) உருவாதல் வழியாக இவ்வினை முன்னிகழ்ந்து அறை வெப்பநிலையில் புரோமின் வாயு வெளியேறுகிறது.
வனேடியம் முக்குளோரைடு போலவே வனேடியம் முப்புரோமைடும் , இருமீத்தாக்சியீத்தேன் மற்றும் நான்மவைதரோபியூரேன் ஆகியனவற்றுடன் சேர்ந்து VBr3(THF)3 போன்ற சிக்கலான சேர்மங்களைத் தருகிறது.  
[VBr2(H2O)4]+ உப்பு இருக்கும் வனேடியம் (III) புரோமைடில் இருந்து நீர்த்தகரைசல்கள் தயாரிக்கப்படுகின்றன. அவற்றை ஆவியாக்கினால் [VBr2(H2O)4]Br போன்ற சிக்கலான சேர்மங்கள் தயாரிக்கலாம்
# வார்ப்புரு:நடப்பு நிகழ்வுகள்/நடப்பு மாதச் செய்திகள் சூலை 2015

- சூலை 5:
- சிரியாவின் அல்-ராக்கா நகர் மீது அமெரிக்க விமானக்கள் தாக்குதல் நடத்தியதில் குறைந்தது 30 பேர் உயிரிழந்தனர். (ஏஎஃப்பி)
- கிரேக்கத்தில் இடம்பெற்ற பொது வாக்கெடுப்பில் ஐரோப்பிய ஒன்றியம், அனைத்துலக நாணய நிதியம், ஐரோப்பிய நடுவண் வங்கி ஆகியவற்றின் கடன் பிணையை பெறும் நிபந்தனைகளை நிராகரித்து பெரும்பான்மையான மக்கள் (61.3%) வாக்களித்தனர். (ஸ்கை), (கார்டியன்) (ராய்ட்டர்சு)
- கடந்தவாரம் எசுபேசுஎக்சு விபத்துக்குள்ளானதை அடுத்து உருசியாவின் விண்கலம் ஒன்று பன்னாட்டு விண்வெளி நிலையத்துக்கு சரக்குகளை எடுத்துச் சென்றது. (சீஎனென்)
- கனடாவின் வான்கூவர் நகரில் இடம்பெற்ற 2015 பீஃபா பெண்கள் உலககோப்பை இறுதி ஆட்டத்தில் அமெரிக்க அணி சப்பானை 5-2 என்ற கணக்கில் வென்றது. (பிபிசி)
- சூலை 4:
- யெமனின் ஹூத்தி போராளிகள் சவூதியின் ஜிசான், நாஜ்ரன் நகரங்கள் மீது தாக்குதல் நடத்தினர். பெருமளவு சவூதிப் படையினர் கொல்லப்பட்டனர். (ராய்ட்டர்சு)
- குர்திய மக்கள் பாதுகாப்புப் படையினர் இசுலாமிய தேசக் கட்டுப்பாட்டிலுள்ள ராக்கா நகர் நோக்கி முன்னேறினர். (அல்ஜசீரா)
- பல்மைரா நகரில் இசுலாமிய தேசப் போராளிகள் 25 சிரியப் படையினரை மரணதண்டனைக்குட்படுத்திக் கொன்றனர். (அல்-அராபியா)
- துனீசியாவில் அவசரகால நிலை பிறப்பிக்கப்பட்டது. (விஓஏ)
- சூலை 3:
- சீனாவின் சிஞ்சியாங் மாகாணத்தில் 6.5 நிலநடுக்கம் ஏற்பட்டதில் குறைந்தது 4 பேர் உயிரிழந்தனர், 48 பேர் காயமடைந்தனர். (பிபிசி)
- அதிமீயொலிவேகத்துடன் மாக் 5 உடன் பயணிக்கக்கூடிய ஆயுதம் ஒன்றை 2023 ஆம் ஆண்டுக்குள் தயாரிக்கவிருப்பதாக ஐக்கிய அமெரிக்க வான்படையின் மூத்த அறிவியலாளர் மைக்கா என்ட்ஸ்லி தெரிவித்தார். (சீஎனென்)
- சூரிய ஆற்றலுடன் கூடிய சோலார் இம்பல்சு-2 வானூர்தி சப்பானில் இருந்து சென்று அவாயில் தரையிறங்கியது. (பிபிசி)
- சூலை 2:
- எகிப்திய வான்படையினர் சினாய் தீபகற்பம் மீது தாக்குதல் நடத்தில் 23 இசுலாமிய தேச-தொடர்புடைய இசுலாமியத் தீவிரவாதிகளைக் கொன்றனர். (ராய்ட்டர்சு)
- மாலியின் வடக்கே இடம்பெற்ற தாக்குதல் ஒன்றில் ஆறு ஐநா படையினர் கொல்லப்பட்டனர். (ஏபி)
- பிலிப்பீன்சில் 173 பேருடன் சென்ற பயணிகள் கப்பல் மூழ்கியதில் குறைந்தது 33 பேர் கொல்லப்பட்டனர். 50 பேர் வரையில் காப்பாற்றப்பட்டனர். (பிபிசி)
- சூலை 1:
- சினாய் பகுதியில் எகிப்திய இராணுவத்தினர் மீது போராளிகள் நடத்திய தாக்குதலில் 30 படையினர் கொல்லப்பட்டனர். (எல்-அக்ரம்)
- பன்னாட்டு நாணய நிதியத்துக்கு செலுத்த வேண்டிய கடன்தொகையை கிரேக்கம் செலுத்தத் தவறிய நிலையில் அந்நாட்டுக்கான நிதியுதவிகள் தடைப்பட்டன. (பைனான்சியல் டைம்சு)
- இந்தோனேசியாவின் மேடான் நகரில் நேற்று இடம்பெற்ற விமான விபத்தில் இறந்தோரின் எண்ணிக்கை 141 ஆக அதிகரித்தது. (கார்டியன்)
- இலங்கை நாடாளுமன்றத் தேர்தல், 2015: முன்னாள் அரசுத்தலைவர் மகிந்த ராசபக்ச தாம் போட்டியிடப் போவதாக அறிவித்தார். (பிபிசி)
- பால் வழியின் வி404 சிக்னி என்ற விண்மீனில் உள்ள கருந்துளை 26 ஆண்டுகளின் பின்னர் விழித்தெழுந்து காம்மா கதிர்களை வீச ஆரம்பித்தது. (எம்எஸ்என்)
# வெஸ்டின் சென்னை

**வெஸ்டின் சென்னை** (Westin Chennai), இந்தியாவின் தமிழக மாநிலத்தின் தலைநகரான சென்னையில் உள்ள, வேளச்சேரியில் வேளச்சேரி முதன்மைச் சாலையில் அமைந்துள்ள விடுதி ஆகும். பத்து அடுக்குகளைக் கொண்ட இந்த விடுதி ஐந்து நட்சத்திர மதிப்பு கொண்டது. இது இந்தியாவில் அமைந்த ஆறாவது வெஸ்டின் ஹோட்டல் ஆகும். இது சென்னையின் தென்பகுதிப் புறநகர் பகுதியில் அமைந்துள்ளது.
# வெஸ்டின் சென்னை

## வரலாறு

பிப்ரவரி 2013 இல் வெஸ்டின் சென்னை ஹோட்டல் திறக்கப்பட்டது. நவம்பர் 2013 இல் ஆசிய உணவகத்தினைத் தொடங்கியது. அந்த உணவகம் ஆங்கிலத்தில் சுருக்கமாக EEST (Elegant, Exquisite, Serenity and Triumph) என்று அழைக்கப்பட்டது.
# வெஸ்டின் சென்னை

## அருகாமையில் உள்ள இடங்கள்

வெஸ்டின் சென்னை ஹோட்டலுக்கு அருகே சென்னையின் கிண்டி கிரிக்கெட் மைதானம், இந்திய தொழில்நுட்பக் கழகம், கிண்டி தேசியப் பூங்கா ஆகியவை அமைந்துள்ளன. இவற்றுடன் கிண்டி குதிரைப் பந்தயப் பகுதி மற்றும் சென்னை பாம்புப் பூங்கா மிக அருகில் அமைந்துள்ளன.
# வெஸ்டின் சென்னை

## விடுதி

வெஸ்டின் சென்னை விடுதி சுமார் 7792 சதுர மீட்டர் பரப்பளவுடைய இடத்தில் கட்டப்பட்டுள்ளது. இங்கு நான்கு உணவு மற்றும் குளிர்பானம் அருந்தும் இடங்கள் உள்ளன. இதில் தினசரி உணவகம், சிறப்பு உணவகம், ஒரு பார் மற்றும் நீச்சல் குளத்தருகில் அமைந்துள்ள உணவகம் ஆகியவை அடங்கும். ஓய்வுநேரத்தில் பொழுதுபோக்குப் பகுதியாக உடற்பயிற்சி செய்யும் இடம், வெளிப்புற நீச்சல் குளம், மருத்து நீருற்று மற்றும் குழு ஓட்டப் பகுதி போன்ற இடங்கள் உள்ளன. இவற்றுடன் 12600 சதுர அடி (1170 சதுர மீட்டர்) பரப்பளவு கொண்ட கூட்டம் மற்றும் நிகழ்ச்சிகளுக்கான இடங்கள் உள்ளது. இவற்றில் தூண்கள் இல்லாத நடன அறை, 12 இடை ஓய்வறைகள், வணிக மைய அறை ஆகியவை அடங்கும். இரண்டாம் மாடிதளத்தில் வெளிப்புற நீச்சல் குளம் உள்ளது. முற்றத்தில் 35 அடி உயரம் கொண்ட நீர் தொடர்பான அழகுத்தோற்றம் அமைந்துள்ளது.
# வெஸ்டின் சென்னை

## அறைகளும் இதர வசதிகளும்

இந்த விடுதியில் கிளப் அறை, பிரிமீயம் அறை, டீலக்ஸ் அறை என்ற வகைப்பாட்டில் அறைகள் வாடிக்கையாளர்களுக்கு அளிக்கப்பப்படுகின்றன. குளிர்பதன வசதி, உயர்தூக்கி, புகை பிடிக்கக் அறை, விரைவு உள்புகுதல் மற்றும் விரைவு வெளியேறுதல், கட்டணத்துடன் கூடிய கம்பியில்லா இணையச் சேவை மற்றும் விருந்து வசதி, வணிகச் சேவைகள், தனிப்பட்ட சேவைகள், பயண வசதிகள், மறு உருவாக்கம ஆகிய வசதிகள் விடுதியின் வசதிகள் மற்றும் இதர வசதிகள் போன்ற வகைகளின் கீழ் வழங்கப்படுகின்றன.
# வனேடியம்(II) புரோமைடு

**வனேடியம்(II) புரோமைடு** (*Vanadium(II) bromide*) என்பது VBr<sub>2</sub> என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். இது **வனேடியம் இருபுரோமைடு** என்றும் அழைக்கப்படுகிறது.
# வனேடியம்(II) புரோமைடு

## தயாரிப்பு

வனேடியம் முப்புரோமைட்டிலிருந்து ஒரு புரோமைட்டை ஐதரசனைப் பயன்படுத்தி நீக்குவதன் மூலம் வனேடியம்(II) புரோமைட்டைத் தயாரிக்க முடியும்.
# காக்ளஸ் பைரா திருவாங்கோரியா

| name = *காக்ளஸ் பைரா திருவாங்கோரியா*  
| image =  
| image_caption =  
| regnum = விலங்கு  
| phylum = மெல்லுடலி  
| classis = குடற்காலி  
| unranked_superfamilia = clade Caenogastropoda
clade Hypsogastropoda
clade Neogastropoda  
| superfamilia = Conoidea  
| familia = Cochlespiridae  
| subfamilia =  
| genus = *Cochlespira*  
| species = ***C. travancorica***  
| binomial = *Cochlespira travancorica*  
| binomial_authority = (Smith E. A., 1896)  
| synonyms_ref =  
இது ‘டரிடே’ (Turridae) என்னும் குடும்பத்தைச் சேர்ந்தது. இச்சங்கு 20 மி.மீ முதல் 40 மி.மீ வரை வளரும். இது 10 கிராம் எடை கொண்டது. பழுப்பு நிறத்தில் இருக்கும்.  
இவ்வகைச் சங்கு உயிரினங்கள் இந்தியப் பெருங்கடலில இந்தியா மொசாம்பிக் கடல் பகுதிகளில் காணப்படுகிறது.  
இது அண்மையில் முதல்முறையாக கிழக்கு கடற்கரை பகுதியான மன்னார் வளைகுடாவில் திருச்செந்தூர் அருகே மணப்பாடு கடலில் ஆய்வாளர் ஒருவர் கண்டுபிடித்திருக்கிறார்.
# வனேடியம் கார்பைடு

**வனேடியம் கார்பைடு** *(Vanadium carbide )* என்பது VC என்ற மூலக்கூற்று வாய்பாடுடன் கூடிய ஒரு வேதிச் சேர்மமாகும். இது மிகவும் அதிகமான வெப்பம் தாங்கும் பீங்கான் பொருளாகும். இச்சேர்மத்தின் கடினத்தன்மை அளவு மோவின் அளவுகோல் மதிப்பு 9 – 9.5 ஆகும். அநேகமாக அறியப்பட்ட கடினமான உலோகப் பொருட்களில் மிகவும் கடினமான பொருள் இதுவாகத்தான் இருக்கும். வனேடியம் இந்தக் காரணத்திற்காகவேதான் உலோகம் மற்றும் உலோக கலவைகளில் பொதுவாக இடம் பெறுகிறது
# வனேடியம் கார்பைடு

## அமைப்பும் பண்புகளும்

வனேடியம் ஓராக்சைடுடன் ஒத்தவடிவமைப்பு கொண்டிருப்பதால் இது பாறை உப்பு வடிவமைப்பில் படிகமாகிறது. ஏனெனில் வனேடியம் கார்பைடும் வனேடியம் ஓராக்சைடும் ஒன்றாகக் கலக்கும் தன்மையுடையனவாகும். வனேடியம் கார்பைடு மாதிரிகளில் வனேடியம் ஓராக்சைடு மாசாகக் கலந்திருக்கிறது. வனேடியம் ஆக்சைடை கார்பனுடன் சேர்த்து 1000 பாகை செல்சியசு வெப்பநிலைக்கு சூடாக்குவதன் மூலம் இதைத் தயாரிக்கலாம். வானொலி அலைவரிசை மேக்னெட்ரான் தெறித்துப் பூசும் நிலையில் வனேடியம் கார்பைடை (111) திசையமைப்பில் உருவாக்க முடியும். வெப்ப இயக்கவியல் அடிப்படையில் வனேடியம் கார்பைடு நிலைப்புத் தன்மை கொண்டது ஆகும். உயர் வெப்பநிலைகளில் இது V<sub>2</sub>C ஆக மாற்றப்படுகிறது.  
வனேடியம் கார்பைடை தங்குதன் கார்பைடுடன் கூட்டுப்பொருளாக சேர்த்து கார்பைடு படிகங்களின் பீங்கான் தன்மையை மேம்படுத்த உதவுகிறது.
# வனேடியம் கார்பைடு

## இயற்பியல் பண்புகள்

வனேடியம் கார்பைடின் மீள்மைக் குணகம் மதிப்பு தோராயமாக 380 ஜிகா பாஸ்கல் ஆகும்.
# கன்னி மாடம் (புதினம்)

**கன்னி மாடம்** என்பது சாண்டில்யனால் எழுதப்பட்ட ஒரு வரலாற்றுப் புதினம். இந்நூல் பாண்டியர்களின் உள்நாட்டுச் சண்டைச் சூழலையும் சிங்கள, சோழ அரசுகளால் ஏற்பட்ட போர்ச் சூழலை ஒட்டியும் எழுதப்பட்டது. இச்சண்டையைத் தவிர்க்கவும் பாண்டிய நாட்டை அன்னியர்களின் ஆதிக்கத்திற்குக் கொண்டு செல்லாமல் தடுக்கவும் நடைபெற்ற நிகழ்ச்சிகள் கதையில் சொல்லப்பட்டுள்ளது.  
கன்னி மாடம் என்பது பாண்டிய நாட்டை ஒட்டியிருந்த மேலைமங்கலத்து மன்னன் தனது மகள் கார்குழலிக்காகப் புதுப்பித்த கோட்டையாகும்.
# கன்னி மாடம் (புதினம்)

## கதை மாந்தர்

- அபராசிதன் - பாண்டியர் சேனாதிபதி
- கார்குழலி - மேலை மங்கலத்து மன்னன் மழவராயனின் மகள்
- அடிகளார் - கார்குழலியின் ஆசிரியர்
- குலசேகர பாண்டியன் - பாண்டிய மன்னன்
- வீர பாண்டியன் - பாண்டிய மன்னர்
- மாதவி - சிங்களத்துப் பைங்கிளி - சிங்கள சேனாதிபதியின் மருமகள்.
# பண்பாட்டு அடையாளம்

**பண்பாட்டு அடையாளம்** (**Cultural identity**) என்பது, நாட்டினம், இனம், மதம், சமுதாய வகுப்பு, தலைமுறை, இடம் தனக்கெனத் தனித்துவமான பண்பாட்டைக் கொண்ட ஒரு சமுதாயக் குழு ஆகியவற்றைச் சேர்ந்தவர் என்று ஒருவருக்கு ஏற்படும் உணர்வையோ அடையாளத்தையோ குறிப்பதாகும். இந்த வகையில், பண்பாட்டு அடையாளம் என்பது ஒரு தனிமனிதனின் இயல்பும், ஒரே பண்பாட்டைப் பகிர்ந்துகொள்ளும் பல உறுப்பினர்களைக் கொண்ட ஒரு குழுவின் இயல்பும் ஆகும்.
# பண்பாட்டு அடையாளம்

## விளக்கம்

பல்வேறு நவீனப் பண்பாட்டு ஆய்வுகளும், சமூகக் கோட்பாடுகளும் பண்பாட்டு அடையாளம் குறித்து ஆராய்ந்துள்ளன. அண்மைக் காலத்தில், ஒரு புது வடிவிலான அடையாளப்படுத்துதல் உருவாகியுள்ளது. இது, தனிமனிதன் என்பதை, ஓரியல்பான முழுமை பெற்ற ஒன்று என்பதில் இருந்து பல பண்பாட்டு அடையாளங்காட்டிகள் சேர்ந்த ஒரு தொகுதியாக உடைத்துக் காண்கிறது. இப்பண்பாட்டு அடையாளங்காட்டிகள், அமைவிடம், பால், இனம், வரலாறு, நாட்டினம், மொழி, மத நம்பிக்கை, இனக்குழு, அழகியல், உணவு போன்ற பல்வேறு நிலைமைகளின் விளைவாக இருக்கலாம்.
# நூலினது வரலாறு

**நூலினது வரலாறு** என்பது பவணந்தி முனிவர் எழுதிய நன்னூலில் காணப்படும் பொதுப் பாயிரத்தின் உறுப்புகளில் ஒன்றாகும்.  
இதில் 22 நூற்பாக்களில் நூலுக்கான கீழ்க்காணும் விவரங்கள் தரப்பட்டுள்ளன:
- நூலினது இலக்கணம்
- நூல்களின் வகை
- முதல்நூல்
- சார்புநூல்
- வழிநூலுக்கும் சார்புநூலுக்கும் உரிய சிறப்புவிதி
- நூற்பொருள் பயன்
- எழுமதம்
- பத்துக் குற்றம்
- பத்தழகு
- முப்பத்திரண்டுத்திகள்
- உத்தி இன்னதென்பது
- ஓத்து இன்னதென்பது
- படலம் இன்னதென்பது
- சூத்திரம் இன்னதென்பது
- சூத்திர நிலை
- சூத்திர வகை
- உரை இலக்கணம்
- காண்டிகை உரை
- விருத்தி உரை
- நூல் என்பதன் பெயர்க்காரணம்
- நூல் மாண்பு
# ஆசிரியனது வரலாறு

**ஆசிரியனது வரலாறு** என்பது பவணந்தி முனிவர் எழுதிய நன்னூலில் காணப்படும் பொதுப் பாயிரத்தின் உறுப்புகளில் ஒன்றாகும்.  
இதில் 10 நூற்பாக்களில் ஆசிரியனுக்கான கீழ்க்காணும் விவரங்கள் தரப்பட்டுள்ளன:
- நல்லாசிரியர் இலக்கணம்
- நிலத்தின் மாண்பு
- மலையின் மாண்பு
- நிறைகோலின் மாண்பு
- மலரின் மாண்பு
- ஆசிரியர் ஆகாதவர் இலக்கணம்
- கழற்குடத்தின் இயல்பு
- மடற்பனையின் இயல்பு
- பருத்திக் குண்டிகையின் தன்மை
- முடத்தெங்கின் தன்மை
# பாடங்கேட்டலின் வரலாறு

**பாடங்கேட்டலின் வரலாறு** என்பது பவணந்தி முனிவர் எழுதிய நன்னூலில் காணப்படும் பொதுப் பாயிரத்தின் உறுப்புகளில் ஒன்றாகும். இதில் ஏழு நூற்பாக்கள் உள்ளன.  
பாடங்கேட்கும் முறை ஒரு நூற்பாவிலும், பாடங்கேட்ட பின்னர் பயிலும் முறை நான்கு நூற்பாக்களிலும், முழுப்புலமை பெறும் முறை ஒரு நூற்பாவிலும், ஆசிரியரை வழிபடும் முறை ஒரு நூற்பாவிலும்
கூறப்பட்டுள்ளன.
# பண்பாட்டு அதிர்ச்சி

**பண்பாட்டு அதிர்ச்சி** (*cultural shock*) என்பது, இன்னொரு நாட்டுக்குப் புலம்பெயர்தலாலோ, ஒரு சமூகச் சூழலிலிருந்து இன்னொரு சமூகச் சூழலுக்குச் செல்வதாலோ, இன்னொரு வாழ்க்கை முறையைக் கைக்கொள்ள வேண்டி ஏற்படுவதாலோ, பழக்கமில்லாத வாழ்க்கை முறை அனுபவத்துக்கு உள்ளாகும்போது, ஒருவருக்கு ஏற்படக்கூடிய தன்னிலையிழத்தல் உணர்வு ஆகும். பண்பாட்டு அதிர்ச்சிக்கான முக்கியமான காரணிகளுள் ஒன்று, தனியாள் ஒருவர், அறிமுகமற்ற புதிய சூழலுக்குச் செல்வதாகும்.  
அளவுக்கதிகமான தகவல்கள், மொழி தெரியாமை, தலைமுறை இடைவெளி, தொழில்நுட்ப இடைவெளி போன்றவை, பண்பாட்டு அதிர்ச்சியை ஏற்படுத்தும் பொதுவான சிக்கல்கள். எந்தவொரு சமுதாயத்தைச் சேர்ந்த தனிமனிதரும் பண்பாட்டு வேறுபாடுகளால் தாக்கத்துக்கு உள்ளாவதால், பண்பாட்டு அதிர்ச்சியைத் தடுக்க முடியாது.
# விக்கிப்பீடியா:Statistics/July 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# உத்தி (இலக்கியம்)

**உத்தி** என்பதை நன்னூல் ஒரு நூற்பாவில் விளக்குகிறது. அதனை அது **தந்திர உத்தி** என்று குறிப்பிடுகிறது, சுருக்கமாகவும், விரிவாகவும், முன்னும் பின்னும் தொடர்பு படுத்தியும் தமிழ் இலக்கணத்தைத் தெரிந்துகொள்ள உதவும் வகையில் நூற்பாக்களை அடுக்குவது தந்திர உத்தி. நூலின் பொருளை முழுமையாக உணர நூல்-வழக்கம் இன்னது எனத் தந்திர-உத்தி காட்டும். ஏற்ற இடத்தில் பொருத்திக்கொள்ளும் வகை இன்னது எனப் புரிந்துகொள்ள அது உதவும். அது இன்னின்ன வகை என்று கூறித் தகும் இடத்தில் பொருளைப் புணர்த்திக்கொள்ளுமாறு பயில்வோரைக் கொண்டு செல்லும். இவ்வாறு இதனை நன்னூல் விளக்குகிறது.  
தொல்காப்பியத்தில் இணைக்கப்பட்டுள்ள இறுதி நூற்பா இதனை **ஒத்த காட்சி உத்தி** என்று குறிப்பிடுகிறது. செய்திகளை அங்குமிங்கும் ஒத்திட்டுப் பார்த்துக்கொள்வது ஒத்த காட்சி.  
தொல்காப்பியம், நன்னூல் இரண்டுமே 32 உத்திகளைக் குறிப்பிடுகின்றன.
# ஓத்து என்பதன் விளக்கம்

**ஓத்து என்பதன் விளக்கம்** என்பது, ஒரு நூலில் கூறப்படும் கருத்துகளை எவ்வாறு வரிசைப்படுத்தித் தொகுப்பது என்பதை விளக்க நன்னூல் கூறும் விதியாகும்.  
ஒன்றோடொன்று பொருந்தக்கூடிய ஓரினமான மணிகளை வரிசையாகப் பதித்து அடுக்கி அணிகலன் தொடுப்பது போல ஓரினமான பொருள்களை ஓரிடத்தில் அமைத்து ஒருசேரத் தொகுத்து நூலை ஆக்கவேண்டும் என உயர்ந்த மொழி பேசும் அறிஞர்கள் கூறுவர்.
# படலம் என்பதன் விளக்கம்

**படலம்** என்பது, ஒரு நூலில் கூறப்படும் வெவ்வேறு வகையான கருத்துகளை எவ்வாறு வரிசைப்படுத்தித் தொகுப்பது என்பதை விளக்க நன்னூல் கூறும் விதியாகும்.  
பல ஓத்துகள் கொண்டது படலம் அல்லது **அதிகாரம்** எனப்படும். இலக்கண நூலில் எழுத்ததிகாரம், சொல்லதிகாரம் எனப்பல படலங்கள் வருவது எடுத்துக்காட்டாகும். அதே போல காவியங்களிலும் நாட்டுப்படலம், ஆற்றுப்படலம் என்று தொடர்வதைக் காணலாம். இதையே நன்னூல் ஒன்றோடொன்று பொருந்தாத ஓரினமில்லாத பலவகைப் பொருள்களை அவை ஒன்றன் பின் ஒன்றாய்த் தொடர்ந்து வருமாறு நூலில் வரிசைப்படுத்திக் கூறுவது படலம் எனப்படும்.
# அறிவுச்சோலை ஞானாலயா ஆய்வு நூலகம் (நூல்)

**அறிவுச்சோலை ஞானாலயா ஆய்வு நூலகம்**, எதிரொலி விசுவநாதன் எழுதிய தனியார் நூல்களில் ஒன்றாகும்.
# அறிவுச்சோலை ஞானாலயா ஆய்வு நூலகம் (நூல்)

## அமைப்பு

புதுக்கோட்டையில் அமைந்துள்ள ஞானாலயா ஆய்வு நூலகம் என்ற நூலகத்தைப் பற்றிய இந்நூலில் முன்னுரை, புத்தகங்களின் பெருமை, பொது நூலகம் அமைக்கும் பணி, செந்தமிழ்ப்புதையல், புத்தகத் தேடலுக்கான ஊக்கம், முதற்பதிப்பின் முக்கியத்துவம், நூலகத்தைப் பயன்படுத்தியோர் கருத்துக்கள் உள்ளிட்ட தலைப்புகள் காணப்படுகின்றன. பின்னிணைப்புகளைக் கொண்டு இந்நூல் அமைந்துள்ளது.  
'அறிவுச்சோலை ஞானாலயா ஆய்வு நூலகம்', நூல், (2007; ஞானாலயா ஆய்வு நூலகம், 6, பழனியப்பா நகர், திருக்கோகர்ணம் அஞ்சல், புதுக்கோட்டை)
# சூத்திரம் என்பதன் விளக்கம்

**சூத்திரம்** என்பது, மிகப்பெரிய கருத்தையும் சிலசொற்களில் சுருக்கமாக விளக்குவது சூத்திரம் என நன்னூல் விளக்கம் கூறுகின்றது.  
சிறிய கண்ணாடி மிகப்பெரிய உருவத்தையும் தன்னுள் வாங்கி தெளிவாக நமக்கு காட்டுவது போல சில எழுத்துக்களால் மிகப்பெரிய கருத்துகளையும் தனக்குள் அடக்கி பொருளை இனிமையாக விளக்கும் நுட்பமான வரிகளே சூத்திரங்கள் அல்லது நூற்பாக்கள் எனப்படும்.
# சிறப்புப் பாயிர இலக்கணம்

**சிறப்புப் பாயிர இலக்கணம்** என்பது பவணந்தி முனிவர் எழுதிய நன்னூலின் ஒரு பகுதி. இப்பகுதியில் ஒரு நூலுக்கு அத்தியாவசியமான சிறப்புப் பாயிரத்தில் பின்பற்றப்பட வேண்டிய விதிமுறைகள் குறிப்பிடப்பட்டுள்ளன.  
இதில் 9 நூற்பாக்களில் சிறப்புப் பாயிரத்தின் இலக்கணமானது கீழுள்ள வகைகளில் தரப்பட்டுள்ளன:  
- சிறப்புப்பாயிரம் பொதுவிதி (நூற்பா எண்: 47, 48)
- நூலுக்குப் பெயரிடும் முறை (49)
- நூல்யாப்பு நான்குவகை (50)
- சிறப்புப்பாயிரம் செய்தற்கு உரியவர்கள் (51)
- சிறப்புப்பாயிரம் பிறர்செய்யக் காரணம் (52)
- தற்புகழ்ச்சி தகும் இடங்கள் (53)
- பாயிரத்தின் இன்றியமையாமை(54)
- அணிந்துரை (55)
# வாங் சாங்

**வாங் சாங்** (*Wang Chong*, கிபி 27 – கிபி 100), இவரது முதன்மையான நூல் "லூனெங்கு" ("உய்யநிலை உரைகள்") ஆகும். இந்த நூல் தொடக்கநிலை வானியல், வானிலையியல் பற்றிய கோட்பாடுகளைக் கொண்டுள்ளது. சீன வரலாற்றிலேயே இவர்தான் முதன்முதலாக சங்கிலி எக்கி அல்லது தொடர்வரிசை எக்கியைப் பற்றிக் குறிப்பிடுகிறார். அதற்குப் பிறகு அது சீனாவில் பாசனத்திலும் பொதுப்பணிகளிலும் பரவலாகப் பயன்பாட்டுக்கு வந்துள்ளது. மேலும் நீர் சுழற்சியைப் பற்றி இவர் துல்லியமாக விளக்கியுள்ளார்.  
இவர் மற்ற சீன மெய்யியலாரைப் போன்றல்லாமல் தானே உருவாக்கிக் கொண்ட வறுமையில் வாழ்ந்துள்ளார். இவர் நூல்பேழைகளிடம் நின்றபடியே படிப்பாராம். இவருக்கு நல்ல நினைவாற்றல் இருந்துள்ளது. எனவே இவர் சீனச் செவ்வியல் நூல்களில் நல்ல புலமை பெற்றுள்ளார். மேலும் இவர் மாவட்டச் செயலாள ர்வரை பதவியில் உயர்ந்துள்ளார். என்றாலும் தன் அதிகார எதிர்ப்புப் போக்கால் அதை இழந்துவிட்டுள்ளார்.
# வாங் சாங்

## வாழ்க்கை

வாங் இக்கால ழேசியாங் மாவட்ட, இழ்சாங்யூ எனும் இடத்தில் ஒரு வறிய குடும்பத்தில் பிறந்தார். பெற்றோர்களின் விருப்பப்படி, வாங் பேரரசுப் பல்கலைக்கழகத்தில் படிக்க கிழக்கு ஆன் தலைநகரான இலியூயாங்கிற்குப் பயணம் மேற்கொண்டார். இவர் தனது எளிமையால், அறிவுத்திறமை ஏதும் பெறாமல் தமது அதிகாரத்தாலும் செல்வச் செருக்காலும் பெருமைபட்டுக்கொண்ட அலுவலர்களைப் பற்றி வருத்தப்பட்டுள்ளார். என்றாலும் வாங் இதில் இருந்தும் பதவி விலகியுள்ளார். பிறகு வாங் தன் வீட்டில் 100ஆம் ஆண்டளவில் இயற்கை எய்தினார் வாங் இலாங் என்ற அலுவலர் (இ. 228) வாங்கின் *லூன்கெங்* நூற்படியை வாங்கி, அதை 198 ஆம் ஆண்டுப் பயணத்தின்போது தன்னுடன் சியூசாங்கில் முதன்மை அமைச்சர் சாவோ சாவோவால் (155–220) நிறுவப்பட்ட அவைக்குக் கொண்டு வந்துள்ளார். கன்பூசியப் புதுப்பனுவலின் சில கேள்விக்குரிய பகுதிகள் மெல்ல வழக்கிழந்தன. பெருமையுமிழந்தன. ராஃப் டி கிரெசுப்பிக்னி கூறுகிறார்: வாங் சாங்கின் பகுத்தறிவியலான மெய்யியல் பிறகு சீனச் சிந்தனையில் பெருந்தாக்கம் செலுத்தியது.
# ஓபராய், குர்கான்

**தி ஓபராய், குர்கான்** (The Oberoi), குர்கானில் அமைந்துள்ள ஒரு ஐந்து நட்சத்திர மதிப்பு கொண்ட ஹோட்டல் ஆகும். இது புது டெல்லியின் புறநகர்ப்பகுதியில் அமைந்துள்ளது. குர்கானை அடிப்படையாக்க் கொண்ட ஆர்பிட் ரிசார்ட்ஸ்க்கு இது சொந்தமானதாக இருப்பினும் ஓபராய் ஹோட்டல்கள் மற்றும் ரிசார்ட்ஸ் நிறுவனத்தினால் நிர்வகிக்கப்படுகிறது. ஓபராய் குர்கான் ஹோட்டல் சுமார் 4 பில்லியன் மதிப்பில் (63 மில்லியன் டாலர்) மதிப்பில் உருவாக்கப்பட்டது. ஏப்ரல் 13, 2011 இல் வணிக ரீதியாக பயணம் செய்பவர்களுக்கான உணவுச் சேவையினை திறந்தது. டிரிடென்ட் ஹோட்டலுக்கு அடுத்தபடியாக அமைந்துள்ள இந்த ஹோட்டல் தேசிய நெடுஞ்சாலை–8 க்கு மிக அருகில் அமைந்துள்ளது.  
ஜனவரி 2012 இல் ‘2011 ஆம் ஆண்டின், உலகின் முன்னணி மதிப்புமிக்க ஹோட்டல்’ என்ற பெயரினைப் பெற்ற முதல் இந்திய ஹோட்டலாக ஓபராய் குர்கான் ஹோட்டல் அமைந்தது. இந்தப் பட்டத்தினை பயணம் மற்றும் சுற்றுலா வணிகத்திற்கான ஆஸ்கார்ஸ் நிறுவனம் ‘உலகின் பயண விருதுகள்’ விழாவில் வழங்கியது. அதற்கு முன்பு டிசம்பர் 2011 இல், சிஎன்என்கோ (CNNGo) வலைத்தளம் ‘பயணம் செய்ய வேண்டிய இந்தியா வின் 11 ஹோட்டல்கள்’ பட்டியலில் ஓபராய் குர்கான் ஹோட்டலினையும் சேர்த்திருந்தது குறிப்பிடத்தக்கது.
# ஓபராய், குர்கான்

## இருப்பிடம்

ஓபராய் குர்கான் ஹோட்டல் குர்கான் நகரின் மையப்பகுதியில் அமைந்துள்ளது. ஓபராய் ஹோட்டல், புது டெல்லி நகர மையத்தில் இருந்து 25 கிலோ மீட்டர் தொலைவில் அமைந்துள்ளது. இது சாலை மற்றும் மெட்ரோ ரயில் மூலமாக எளிதில் செல்லும் வண்ணம் இணைந்துள்ளது. இரு முக்கிய ரயில் நிலையங்களான புது டெல்லி ரயில் நிலையம் மற்றும் நிசாமுதீன் ரயில் நிலையம் போன்றவற்றினை ஓபராய் ஹோட்டலில் இருந்து 35 முதல் 45 நிமிடங்கள் பயணத்திலேயே அடைந்துவிடலாம். ஹோட்டலில் இருந்து, டிஎல்எஃப் சைபர் மையம் (தோராயமாக) 3 கிலோ மீட்டர் தூரத்திலும், ஓய்வுப் பள்ளத்தாக்கு (தோராயமாக) 7 கிலோ மீட்டர் தூரத்திலும், கனவுகளின் ராஜ்ஜியம் எனும் பகுதி (தோராயமாக) 9 கிலோ மீட்டர் தூரத்திலும் அமைந்துள்ளது.
# ஓபராய், குர்கான்

## அறைகளும் இதர வசதிகளும்

இங்கு லக்சூரி மற்றும் டீலக்ஸ் அறைகள் உள்ளன. குளிர்பதனம், உயர்தூக்கி, மாற்றுத் திறனாளிகளுக்கானவசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் வெளியேறுதல், பெண் பயணிகளுக்கான அறை, அறைச் சேவை, கட்டணத்துடன் கூடிய கம்பியில்லா இணையச் சேவை, விருந்தளிக்கும் வசதி மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# சுரேஷ்வரர்

, சீடர்கள் பத்மபாதர், சுரேஷ்வரர், அஸ்தாமலகர் மற்றும் தோடகர்]]
**சுரேஷ்வரர்** அல்லது **சுரேஷ்வராச்சாரியார்** (Sureśvara or Sureśvarācārya), கி. பி. 750இல் வாழ்ந்த அத்வைத வேதாந்தாதி. இவரின் இயற்பெயர் **மந்தன மிஸ்ரர்**. ஆதிசங்கரரின் தலைமைச் சீடர். சங்கரரின் ஆணைப்படி சிருங்கேரியில் சாரதா பீடம் அமைத்து, அதன் முதல் பீடாதிபதியானவர். சுரேஷ்வரர் சங்கரரை விட வயதில் மூத்தவராகவும் இல்லறத்தவராகவும் இருந்தவர்.
# சுரேஷ்வரர்

## வாழ்க்கை

இந்தியாவின் பிகார் மாநிலத்தில், மிதிலை எனும் மகிஷ்மதி நகரத்தில் கி. பி. ஏழாம் நூற்றாண்டில் வாழ்ந்தவர். இந்து மெய்யியல் அறிஞர். பூர்வ மீமாம்சை தத்துவ அறிஞரான குமரிலபட்டரின் சீடராக இருந்தவர். பூர்வ மீமாஞ்சம் மற்றும் அத்வைத சித்தாந்தங்களுக்கு விரிவான விளக்க உரை எழுதியவர். ஆதிசங்கரர் காலத்தில் வாழ்ந்தவர். சங்கரரின் சீடராக ஆவதற்கு முன் மந்தன மிஸ்ரர் என்ற பெயரில், மீமாம்ச தத்துவவாதியாக இருந்த இல்லறத்தவர். சங்கரருடன் நடந்த விவாதப் போட்டியில் தோல்வியடைந்த மந்தன மிஸ்ரர், இல்லறத்தை விட்டு, துறவறம் மேற்கொண்டு, சங்கரரை தனது குருவாக ஏற்றுக் கொண்டவர். ஆதிசங்கரின் சீடராக மாறிய மந்தன மிஸ்ரர், தன் பெயரை சுரேஷ்வரர் என மாற்றிக் கொண்டு அத்வைத சந்நியாச நெறியில் வாழ்ந்து, **அத்வைத பிரம்ம சித்தி** எனும் நூலை இயற்றிவர். அத்வைத சித்தாந்ததைப் பரப்ப தென்னிந்தியாவில், சிருங்கேரி சாரதா பீடத்தை நிறுவி அதன் முதல் பீடாதிபதியாக விளங்கியவர். ஆதிசங்கரர் உரை எழுதிய உபநித நூல்களுக்கு சுரேஷ்வரர் நீண்ட விளக்க உரைகள் எழுதியுள்ளார். எனவே இவரை **வார்த்திககாரர்** (நீண்ட விளக்க உரையாசிரியர்) என்பர்.
# சுரேஷ்வரர்

## படைப்புகள்

அத்வைத வேதாந்த தத்துவத்தை எளிமையாகவும், விளக்கமாகவும், விளக்கும் வகையில் பல விளக்க நூல்களை இயற்றியுள்ளார்.
- *பிரகதாரண்யக உபநிடத விளக்க உரை* (ஆதிசங்கரரின் பிரகதாரண்யக உபநிட பாஷ்யத்திற்கு விரிவான விளக்க உரை நூல்)
- *நைய்ஷ்கர்மியசித்தி* (Naiṣkarmya-**siddhi** )
- *சம்பந்த வார்த்திகம்* (ஆதிசங்கரரின் பிரகதாரண்யக உபநிடத பாஷ்ய அறிமுகத்திற்கு விளக்க உரை நூல்)
- *தைத்திரிய வார்த்திகம்* (சங்கரரின் தைத்திரிய உபநிடத பாஷ்யத்திற்கு விரிவான விளக்க உரை நூல்)
- மனசொல்லசா'' (Manasollasa) (சங்கரரின் தட்சிணாமூர்த்தி தோத்திர பாஷ்யத்திற்கு விளக்க உரை நூல்)
- *பஞ்சீகரணம் வார்திகம்* (சங்கர்ரின் பஞ்சீகரண நூலுக்கு விளக்க உரை நூல்)
# எர்ரண்டபள்ளி

**எர்ரண்டபள்ளி** (Errandapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# எர்ரண்டபள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 335 வீடுகள் உள்ளன. மக்கள் தொகை 1528, இதில் 788 பேர் ஆண்கள், 740 பேர் பெண்கள் ஆவர். எழுத்தறிவு விகிதம் 64.67% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
# கோவிந்த அக்ரகாரம்

**கோவிந்த அக்ரகாரம்** (Govinda Agraharam) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கோவிந்த அக்ரகாரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 979 வீடுகள் உள்ளன. மக்கள் தொகை 3875, இதில் 2122 பேர் ஆண்கள், 1753 பேர் பெண்கள் ஆவர். எழுத்தறிவு விகிதம் 72.04% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# குடிசாதனப்பள்ளி

**குடிசாதனப்பள்ளி** (Gudisadanapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# குடிசாதனப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 321 வீடுகள் உள்ளன. மக்கள் தொகை 1355, இதில் 674 பேர் ஆண்கள், 681 பேர் பெண்கள் ஆவர். எழுத்தறிவு விகிதம் 67.30% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
# ஒசபள்ளி

**ஒசபள்ளி** (Hosapalli) அல்லது **ஒச அள்ளி** என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# ஒசபள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 627 வீடுகள் உள்ளன. மக்கள் தொகை 2619, இதில் 1355 பேர் ஆண்கள், 1264 பேர் பெண்கள் ஆவர். எழுத்தறிவு விகிதம் 61.53% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# சூத்திர நிலை

**சூத்திர நிலை** என்பதனை விளக்க நன்னூல் சில உதாரணங்களைத் தருகிறது. அவை,  
ஆற்றில் தண்ணீர் இடையறாது தொடர்ந்து ஓடுவது போல மேற்கூறிய சூத்திரங்களையும் சொல்ல வேண்டிய கருத்துக்களையும் தொடர்பு விட்டுப்போகாமல் தொடர்ச்சியாக ஒன்றையடுத்து ஒன்றென நீரோட்டம் போலச் சொல்லுதல் வேண்டும்.  
முன்னும் பின்னும் பார்த்தப்படி நடக்கும் சிங்கம் போல சொல்கின்ற கருத்து முன்னர்ச் சொல்லப்பட்ட பொருளையும் பின்னர் சொல்லவிருக்கும் கருத்தையும் தழுவி பொருந்தும் வகையில் நூல் நடக்கவேண்டும்.  
இடைவெளியாக இடம்விட்டு தத்திச் செல்லும் தவளை போல அடுத்து சொல்லவிருக்கும் கருத்துடன் இயைந்து நிற்கும் வகையில் பாய்ச்சல் இருக்கவேண்டும்.  
வானில் உயரத்தில் உலவும் பருந்து நெடுந்தொலைவு கீழே இறங்கி தான் விரும்பிய இரையைக் கொண்டு செல்வது போல நூலில் ஓரிடத்தில் கூறப்பட்ட பொருள் பல கருத்துகளைக் கடந்து சென்ற பின்னரும் பொருளோடு பொருந்துமாறு இருக்க வேண்டும்.
# சிமித்சன் டெனண்ட்

**சிமித்சன் டெனண்ட்** (*Smithson Tennant*, 30 நவம்பர் 1761 - 22 பெப்ரவரி 1815) என்பவர் ஓர் ஆங்கிலேய வேதியியலாளர் ஆவார்.  
இரிடியம் மற்றும் ஓசுமியம் ஆகிய தனிமங்களை கண்டுபிடித்து இவர் புகழ் பெற்றார். 1803 ஆம் பிளாட்டினம் தாதுவின் எச்சங்களில் இருந்து இத்தனிமங்களை இவர் கண்டறிந்தார். வைரம் மற்றும் விறகுக்கரி ஆகியவற்றின் அடையாளங்களை நிருபித்தவர் என்ற வகையிலும் இவர் பங்காற்றியுள்ளார். டெனண்டைட் என்ற கனிமம் இவரால் கண்டுபிடிக்கப் பட்டதாலேயே அப்பெயர் பெற்றது.  
இங்கிலாந்து யாக்சையரில் உள்ள செல்பையில் டெனண்ட் பிறந்தார். தந்தையின் பெயர் கால்வெர்ட் டெனண்ட் ஆகும். இரண்டாம் பேரான் பால்டிமோர் என்ற பட்டம் பெற்ற செசிலசு கால்வெர்ட்டின் பெயர்த்தி பில்லிசு கால்வெர்ட்டிடம் இருந்து கால்வெர்ட் டெனண்ட்டுக்கு இப்பெயர் வந்தது. சிமித்சன் டெனண்ட்டுக்கு சிமித்சன் என்ற பெயர் அவருடைய பாட்டியின் பெயரான ரெபெக்கா சிமித்சன் என்ற பெயரில் இருந்து தருவிக்கப்பட்டது ஆகும். இவர் யோசுவா இட்சிலிங்கின் விதவை மனைவியாவார். யாக்சையரில் இருந்த பெவர்லி இலக்கணப் பள்ளிக்கூடத்தில் இவர் கல்வி கற்றார். தற்போது அப்பள்ளியின் நுழைவுவாயில் ஒன்றில் அவருடைய இரு கண்டுபிடிப்புகளான இரிடியம் மற்றும் ஓசுமியத்தை நினைவுகூறும் வகையில் தகடொன்று பொதிக்கப்பட்டுள்ளது. 1781 ஆம் ஆண்டில் எடின்பரோ பல்கலைக்கழகத்தில் மருத்துவம் படிக்க ஆரம்பித்த இவர், சிலமாதங்களில் கேம்பிரிட்ச் சென்றார். அங்கு தாவரவியல் மற்றும் வேதியியலுக்காக தன்னுடைய வாழ்வை அர்ப்பணித்தார். 1796 ஆம் ஆண்டில் கேம்பிரிட்சில் பட்டம்பெற்ற அதே நேரத்தில் செட்டார் அருகே ஒரு பண்ணையை வாங்கி அதில் விவசாய ஆய்வுகள் மேற்கொண்டார். 1813 ஆம் ஆண்டில் கேம்பிரிட்சில் வேதியியல் பேராசியராக நியமிக்கப்பட்டார். பணியாற்றத் தொடங்கிய சிறிது காலத்திலேயே அவர் போலோன் அருகே ஒரு பாலத்தில் பயணம் செய்தபொழுது விபத்தில் காலமானார்.
# பாடம் சொல்லும் இயல்பு

**பாடம் சொல்லும் இயல்பு** என்பது கற்பித்தல் தொழிலின் நுட்பங்களைக் கூறுவது ஆகும். நவீனக்காலக் கல்வி முறையில் கல்வி கற்பிக்கும் இடம் , கற்பிக்கும் சூழல், கற்பிக்கத் தொடங்கும் நேரம், பாடக்குறிப்பு தயாரித்து ஆயத்தமாதல், வேகமாகவும் இல்லாமல் கோபமாகவும் இல்லாமல் கற்பித்தல், உளவியல் நோக்கோடு மாணவர் மனநிலை அறிந்து முகமலர்ச்சியோடும் மனமலர்சியோடும் கற்பித்தல், ஆகிய கற்பித்தல் நுட்பங்கள் உணரப்பட்டு ஆசிரியர்களுக்குக் கற்பித்தல் பயிற்சிகள் அளிக்கப்படுகின்றன. இத்தகைய நுட்பங்களைக் கற்று கற்பித்தலில் சிறப்பவனுக்கு நல்லாசிரியர் விருதுகளும் வழங்கப்படுகின்றன. இந்த கற்பித்தல் நுட்பங்களை நன்னூல் எழுதப்பட்டக் காலத்திலேயே எடுத்துக் கூறியுள்ளது,  
அவை,  
- பாடம் சொல்லும் ஆசிரியன் முதலில் ஏற்ற இடத்தையும் பொருத்தமான நேரத்தையும் சரியாகத் தேர்ந்தெடுத்து சிறப்பான இடத்தில் அமர்ந்து கற்பித்தலைத் தொடங்க வேண்டும்.  
- கற்பிக்கத் தொடங்குவதற்கு முன்னர் தன்னுடைய வழிபடும் தெய்வத்தை வணங்கித் தொடங்க வேண்டும்.  
- அன்று மாணவனுக்குக் கற்பிக்க வேண்டிய பாடத்தை தான் முன்னதாகப் படித்து ஆய்ந்து மனத்தில் ஒழுங்குபெற பாடத்திட்டம் தயாரித்து பின்னர் கற்பிக்க வேண்டும்.  
- அவ்வாறு கற்பிக்கும்போது விரைவாக கற்பிக்காமலும் மாணவன் ஐயத்தைக் கேட்கும் போதெல்லாம சினத்துடன் கற்பிக்காமலும் விருப்பத்தோடும் முகமலர்சியோடும் கற்பிக்க வேண்டும்.  
- மாணவனின் அறிவின் திறமையை உணர்ந்து அவன் மனதில் ஏற்றுக் கொள்ளும் வகையில் பாடத்தைக் கற்பிக்கவேண்டும்.
# தலைமுறை இடைவெளி

**தலைமுறை இடைவெளி** (*Generation gap*) என்பது, வெவ்வேறு தலைமுறைகளைச் சேர்ந்தோரிடையே, இசை, அரசியல், விழுமியங்கள் முதலிய விடயங்கள் தொடர்பில் இருக்கக்கூடிய கருத்து வேறுபாட்டைக் குறிக்கும். பொதுவாக இவ்வேறுபாடுகள் இளையோருக்கும் அவர்களது பெற்றோர் அல்லது அதற்கு முந்திய தலைமுறையினருக்கும் இடையே ஏற்படுகிறது. இளைஞர்கள், தமது பெற்றோர்கள் முன்னர் நம்பிக்கை வைத்திருந்த பல விடயங்களுக்கு எதிரான கருத்துக்கள் கொண்டிருந்த ஒரு சூழலில், தலைமுறை இடைவெளி குறித்த சமூகவியல் கோட்பாடு 1960களில் கவனத்துக்கு வந்தது.  
தற்காலத்தில், சமூகவியலாளர்கள், தலைமுறை இடைவெளியை "நிறுவனமய வயது அடிப்படையிலான பிரிவாக்கம்" எனக் குறிப்பிடுகின்றனர். சமூகவியலாளர்கள் மனிதனின் வாழ்க்கைக் காலத்தை மூன்று பகுதிகளாகப் பிரிக்கின்றனர். இவை, சிறுபிராயம், நடுவயது, ஓய்வுக்காலம் என்பன. இதில் ஏதாவதொரு பிரிவினர் தமது முதன்மைச் செயற்பாடுகளில் ஈடுபடும்போது மற்ற இரு பிரிவினரிடமிருந்தும் தனிப்பட்டே செயற்படுகின்றனர். வீட்டுச் சூழல்களில் மட்டுமல்லாமல், சமூகச் செயற்பாடுகளிலும்கூட ஒரு பிரிவினர் மற்றவர்களிடமிருந்து தனிப்பட்டுச் செயற்படுவதற்கான வழிவகைகளைத் தேடுகின்றனர்.
# 1000 (எண்)

**1000** அல்லது **ஆயிரம்** (*one thousand*) என்பது ஒரு இயற்கை எண். இது எண்களின் வரிசையில் 999ஐ அடுத்தும், 1001க்கு முன்பும் வருகிறது. இதை பதின்ம எண் முறையில் 1000 அல்லது 1,000 என எழுதுவது வழக்கம்.
# 1000 (எண்)

## குறியீட்டு முறைகள்

ஆயிரம் என்னும் எண்ணை வேறு பல எண்ணுரு முறைகளைப் பயன்படுத்தியும் எழுதுவது உண்டு. சில மொழிகள் தமக்கெனத் தனியான எண்ணுருக்களைக் கொண்டிருக்கின்றன. தமிழ், மராத்தி, இந்தி, அரபி, மலையாளம் போன்றவையும் இவ்வாறு தனியான எண்ணுருக்களைக் கொண்டுள்ளன.  
| முறை | குறியீடு |  |
| --- | --- | --- |
| இந்திய-அராபிய முறை | **1000** |  |
| ரோம முறை | **M** |  |
| தமிழ் முறை | **௲** |  |
| மராட்டி | **१०००** |  |
| கன்னடம் | **೧೦೦೦** | } |
# 1000 (எண்)

## பிற எண்களுடனான தொடர்பு

| - | ஆயிரங்களில் |  |
| --- | --- | --- |
| பத்து | ஆயிரத்தின் நூறில் ஒன்று |  |
| நூறு | ஆயிரத்தின் பத்தில் ஒன்று |  |
| இலட்சம் | நூறு X ஆயிரம் |  |
| மில்லியன் | ஆயிரம் X ஆயிரம் |  |
| பில்லியன் | ஆயிரம் X ஆயிரம் X ஆயிரம் | } |
# உரை இலக்கணம்

**உரை இலக்கணம்** என்பது சூத்திரம் எனப்படும் நூற்பா அல்லது செய்யுள் அல்லது பாடலுக்கு உரை எழுதும்போது அவ்வுரை எவ்வாறு அமையவேண்டும் என்பதற்கான இலக்கணமாகும்.  
மூல பாடம், கருத்துரை, சொற்களைப் பிரித்துக்காட்டுதல், அச்சொற்களுக்குரிய பொருள் தருதல், தொகுத்துப் பொழிப்புரை வழங்குதல், தேவையான இடங்களுக்கு எடுத்துக்காட்டுகள் கொடுத்தல், இடையிடையே வினா மற்றும் விடை நடையில் சொல்லுதல், சிறப்பு விளக்கமளித்தல், மறைமுகப் பொருள்களை விரித்துக் கூறுதல், அதிகாரத்துடன் பொருத்திக் காட்டுதல், ஐயத்திற்கு இடமின்றி துணிந்து ஒரு பொருளை ஏற்றுக் கூறுதல், கூறப்படும் பொருளின் பயன்யாது என விளக்குதல், முன்னோர் கருத்துக்களை மேற்கோள் காட்டுதல் என பதினான்கு வகையான இலக்கணத்தை உரை இலக்கணமாக நன்னூல் கூறியுள்ளது.
# காண்டிகை உரை

**காண்டிகை உரை** என்பது சூத்திரம் எனப்படும் நூற்பாவிற்கு உரை எழுதும்போது அவ்வுரை எவ்வாறு அமையவேண்டும் என்பதற்கான இலக்கணமாகும்.  
கருத்துரை, பதவுரை, தேவையான எடுத்துக்காட்டுகள் கொடுத்தல், இடையிடையே வினாவை எழுப்பி அதற்கான விடையையும் உடன் சேர்த்து நூற்பாவின் உட்பொருளை விளக்குதல் என்பன காண்டிகை எனப்படும் உரையாகும் என்கிறது நன்னூல்.
# விருத்தி உரை

**விருத்தி உரை** என்பது சூத்திரம் எனப்படும் நூற்பாவிற்கு எழுதப்பட்ட காண்டிகை உரையின் தொடர்ச்சியாக அமையும் கூடுதல் இலக்கணமாகும்.  
காண்டிகை உரையில் கூறிய நூற்பாவின் உட்பொருள் விளக்கத்தோடு மட்டும் அல்லாமல் அவ்விடத்திற்கு இன்றியமையாதனவாகக் கருதப்படும் அனைத்துக் கருத்துகளையும் விளக்குதல் வேண்டும். இவ்விளக்கம் ஆசிரியனுடைய உரையாகவும் பிற நூலாசிரியர்களின் கருத்துகளை எடுத்துக் காட்டும் மேற்கோள்களாலும் ஐயம் அகற்றும் வகையில் இலக்கண உண்மையை சிறிதும் குறைவின்றி விளக்கிச் சொல்வதாக அமையுமென விருத்தி உரைக்கு விளக்கமளிக்கிறது நன்னூல்.
# தந்தவக்ரன்

**தந்தவக்ரன்** (Dantavakra) (சமசுகிருதம்:दन्तवक्र), மகாபாரதம் மற்றும் புராணங்களின்படி கருஷ நாட்டின் மன்னன் ஆவான். பத்ம புராணத்தின்படி, தந்தவக்ரன் சேதி நாட்டு மன்னன் ஆவான்.விஷ்ணு புராணத்தின்படி, தந்தவக்ரன், விருத்தசர்மன் – சுருத்தேவி இணையரின் மகனாவார். தந்தவக்ரன், ஜராசந்தனின் கூட்டாளியும், சிசுபாலனின் உறவினரும் ஆவான். மேலும் ஸ்ரீகிருஷ்ணனுக்கு பகைவன் ஆவான். தருமனின், இந்திரப்பிரஸ்த ராஜசூய யாகத்தில் கலந்து கொள்ள பலராமனுடன் கிருஷ்ணர் சென்ற நேரத்தில், தந்தவக்ரன், துவாரகையை முற்றுகையிட்டு தாக்கினான். மீண்டும் துவாரகையை தந்தவக்ரன் தாக்கிய போது கிருஷ்ணனின் சக்கராயுதத்தால் மாண்டான்.
# உயர் ஆல்க்கேன்கள்

**உயர் ஆல்க்கேன்கள்** *(Higher alkanes)* என்பவை ஒன்பது அல்லது அதற்கு மேற்பட்ட கார்பன்களைக் கொண்டிருக்கும் ஆல்க்கேன்களாகும்.. நோனேன் என்ற மிக இலேசான ஆல்க்கேனின் தீப்பற்று நிலை 25 பாகை செல்சியசு ஆகும். எனவே இதை அபாயகரமான எரிதன்மை கொண்ட சேர்மமென வகைப்படுத்தவில்லை.  
அதிகமான எண்ணிக்கையில் கார்பனைப் பெற்றுள்ள ஆல்க்கேன்கள் உயர் ஆல்க்கேன்கள் என்ற போக்கிலும் இதனை வரையறுக்கலாம். ஆல்க்கேன்களை உயர் ஆல்க்கேன்களில் இருந்து வேறுபடுத்தி அறியவேண்டுமெனில், சாதாரண இயற்கைச் சூழலில் ஆல்க்கேன்கள் திண்மநிலையில் காணப்படும் என்பதைக் கொண்டு மட்டுமே பிரித்துணர முடியும்.
# உயர் ஆல்க்கேன்கள்

## பயன்கள்

ஒன்பது கார்பன் அணுக்களைக் கொண்டஆல்க்கேன் நோனேன் முதல் பதினாறு கார்பன் அணுக்களைக் கொண்ட ஆல்க்கேன் எக்சாடெக்கேன் வரையுள்ள ஆல்க்கேன்கள் உயர்பாகுநிலை கொண்ட திரவங்களாகும். இவை பெட்ரோலுடன் சேர்த்து பயன்படுத்துவதற்கு ஏற்புடைய பண்புகளையும் மிகக்குறைவாகவே கொண்டுள்ளன. மாறாக அவை டீசல் மற்றும் விமானப் போக்குவரத்திற்குத் தேவையான எரிபொருளில் பெரும்பங்கு வகிக்குமளவில் உருவாகின்றன. எரிதல் வேகத்தின் அளவீடான சிடேன் எண் மதிப்பைக் கொண்டு டீசல் எரிபொருட்கள் வகைப்படுத்தப்படுகின்றன. எக்சாடெக்கேனின் பழைய பெயர் சிடேன் என்பது குறிப்பிடத்தக்கது ஆகும். தாழ்ந்த வெப்பநிலைகளிலும் துருவப் பகுதிகளிலும் இந்த அதிகவெப்பநிலை கொண்ட ஆல்க்கேன்களால் சில பிரச்சினைகள் நிகழ்கின்றன. இங்கெல்லாம் எரிபொருள் மிகவும் கெட்டியாவதால் சரியான பாய்வின்றி பாதிப்பு உண்டாகிறது. வாயு நிரலியல் பகுப்பாய்வின் தூண்டப்பட்ட காய்ச்சி வடித்தல் செயல்முறைக்கு சாதரணநிலை ஆல்க்கேன்களின் கலவைகள் கொதிநிலை தரமறியப் பயன்படுகின்றன.  
எக்சா டெக்கேனுக்குப் பிறகு உள்ள ஆல்க்கேன்கள் எரிபொருள் எண்ணெய் மற்றும் உயவு எண்ணெய் போன்ற முக்கியமான பொருட்களாக உருவாகின்றன. இரண்டாவது செயல்பாடாக அவை அரிப்பை எதிர்க்கும் முகவராகவும் அச்சமயத்தில் செயல்பட்டன ஏனெனில் அவற்றின் நீரெதிர்ப்பு தன்மை காரணமாக தண்ணீரானது உலோகத்தின் மேற்பரப்பை எட்டுவதில்லை. பல ஆல்க்கேன்கள் மெழுகு தயாரிக்கப் பயன்படும் பாரபின் மெழுகாக பயன்படுகின்றன. தேன்மெழுகோடு இவற்றை ஒப்பிட்டுப் பார்த்தல் கூடாது. அவை முதன்மையாக எசுத்தர்களைக் கொண்டிருக்கின்றன.  
35 கார்பன் அணுக்களுக்கு மேற்பட்ட வளையங்களைக் கொண்டிருக்கும் ஆல்க்கேன்கள் நிலக்கீலில் காணப்படுகின்றன. அவை சாலைகள் மேம்பாட்டுக்கு மாதிரியாகப் பயன்படுகின்றன. எனினும் உயர் ஆல்க்கேன்கள் பொதுவாக சிதைக்கப்பட்டு சிறிய மூலக்கூறுகளாகப் பயன்படுகின்றன.
# உயர் ஆல்க்கேன்கள்

## பண்புகள்

இங்கு கொடுக்கப்பட்டுள்ள பண்புகள் நேரியல் ஆல்க்கேன்களைச் சார்ந்தவையாகும்.
# உயர் ஆல்க்கேன்கள்

## பண்புகள்

### நோனேன் முதல் எக்சா டெக்கேன் வரை

நேரியல் ஆல்க்கேன்கள் பொதுவாக பொதுவாக சாதாரண சூழலில் திரவநிலையில் காணப்படுகின்றன.  
| <><small>நோனேன்</></small> | <><small>டெக்கேன்</></small> | <><small>அண்டெக்கேன்</></small> | <><small>டோடெக்கேன்</></small> | <><small>டிரைடெக்கேன்</></small> | <><small>டெட்ராடெக்கேன்</></small> | <><small>பெண்டாடெக்கேன்</></small> | <><small>எக்சாடெக்கேன்</></small> |  |
| --- | --- | --- | --- | --- | --- | --- | --- | --- |
| <small>வாய்ப்பாடு</small> | C<sub>9</sub>H<sub>20</sub> | C<sub>10</sub>H<sub>22</sub> | C<sub>11</sub>H<sub>24</sub> | C<sub>12</sub>H<sub>26</sub> | C<sub>13</sub>H<sub>28</sub> | C<sub>14</sub>H<sub>30</sub> | C<sub>15</sub>H<sub>32</sub> | C<sub>16</sub>H<sub>34</sub> |
| <small>சிஏஎசு எண்</small> | [111-84-2] | [124-18-5] | [1120-21-4] | [112-40-3] | [629-50-5] | [629-59-4] | [629-62-9] | [544-76-3] |
| <small>வாய்ப்பாட்டு எடை
(கி/மோல்)</small> | 128.26 | 142.29 | 156.31 | 170.34 | 184.37 | 198.39 | 212.42 | 226.45 |
| <small>உருகுநிலை
(°C)</small> | &minus;53.5 | &minus;29.7 | &minus;25.6 | &minus;9.6 | &minus;5.4 | 5.9 | 9.9 | 18.2 |
| <small>கொதிநிலை
(°C)</small> | 150.8 | 174.1 | 195.9 | 216.3 | 235.4 | 253.5 | 270.6 | 286.8 |
| <small>அடர்த்தி
(கி/மோல்l 20 °C இல்)</small> | 0.71763 | 0.73005 | 0.74024 | 0.74869 | 0.75622 | 0.76275 | 0.76830 | 0.77344 |
| <small> பாகுத்தன்மை
(cP 20 °Cஇல்)</small> | 0.7139 | 0.9256 | 1.185 | 1.503 | 1.880 | 2.335 | 2.863 | 3.474 |
| <small>தீப்பற்று நிலை
(°C)</small> | 31 | 46 | 60 | 71 | 79 | 99 | 132 | 135 |
| <small>தானாகத் தீப்பற்றும்
வெப்பநிலை (°C)</small> | 205 | 210 | &nbsp; | 205 | &nbsp; | 235 | &nbsp; | 201 |
| <small>வெடிபொருள்
வரம்புகள்</small> | 0.9&ndash;2.9% | 0.8&ndash;2.6% | &nbsp; | &nbsp; | &nbsp; | &nbsp; | 0.45&ndash;6.5% | &nbsp; |
# உயர் ஆல்க்கேன்கள்

## பண்புகள்

### எப்டாடெக்கேன் முதல் டெட்ராகோசேன் வரை

இக்குழுவில் தொடங்கி ஆல்க்கேன்கள் பொதுவாக சாதாரண சூழலில் திண்ம நிலையில் காணப்படுகின்றன.  
| &nbsp; | &nbsp;<><small>எப்டாடெக்கேன்&nbsp;</></small> | &nbsp;<><small>ஆக்டாடெக்கேன்&nbsp;</></small> | &nbsp;<><small>நோனாடெக்கேன்&nbsp;</></small> | &nbsp;<><small>ஐசோசேன்&nbsp;</></small> | &nbsp;<><small>எனிவைகோசேன்&nbsp;</></small> | &nbsp;<><small>டோகோசேன்&nbsp;</></small> | &nbsp;<><small>டிரைகோசேன்&nbsp;</></small> | &nbsp;<><small>டெட்ராகோசேன்&nbsp;</></small> |
| --- | --- | --- | --- | --- | --- | --- | --- | --- |
| <small>வாய்ப்பாடு</small> | C<sub>17</sub>H<sub>36</sub> | C<sub>18</sub>H<sub>38</sub> | C<sub>19</sub>H<sub>40</sub> | C<sub>20</sub>H<sub>42</sub> | C<sub>21</sub>H<sub>44</sub> | C<sub>22</sub>H<sub>46</sub> | C<sub>23</sub>H<sub>48</sub> | C<sub>24</sub>H<sub>50</sub> |
| <small> சிஏஎசு எண்</small> | [629-78-7] | [593-45-3] | [629-92-5] | [112-95-8] | [629-94-7] | [629-97-0] | [638-67-5] | [646-31-1] |
| <small> வாய்ப்பாடு எடை (கி/மோல்)</small> | 240.47 | 254.50 | 268.53 | 282.55 | 296.58 | 310.61 | 324.63 | 338.66 |
| <small>உருகுநிலை (°செ)</small> | 21 | 28&ndash;30 | 32&ndash;34 | 36.7 | 40.5 | 42 | 48&ndash;50 | 52 |
| <small> கொதிநிலை (°செ)</small> | 302 | 317 | 330 | 342.7 | 356.5 | 224 2 kPa இல் | 380 | 391.3 |
| <small> அடர்த்தி (கி/மி.லி)</small> | 0.777 | 0.777 | 0.786 | 0.7886 | 0.792 | 0.778 | 0.797 | 0.797 |
| <small> தீப்பற்று நிலை (°செ)</small> | 148 | 166 | 168 | 176 | &nbsp; | &nbsp; | &nbsp; | &nbsp; |
# உயர் ஆல்க்கேன்கள்

## பண்புகள்

### பெண்டாகோசேன் முதல் டிரையகோண்டேன் வரை

| &nbsp; | &nbsp;<><small>பெண்டாகோசேன்&nbsp;</></small> | &nbsp;<><small>எக்சாகோசேன்&nbsp;</></small> | &nbsp;<><small>எப்டாகோசேன்&nbsp;</></small> | &nbsp;<><small>ஆக்டாகோசேன்&nbsp;</></small> | &nbsp;<><small>நோனாகோசேன்&nbsp;</></small> | &nbsp;<><small>டிரையாகோண்டேன்&nbsp;</></small> |
| --- | --- | --- | --- | --- | --- | --- |
| வாய்ப்பாடு | C<sub>25</sub>H<sub>52</sub> | C<sub>26</sub>H<sub>54</sub> | C<sub>27</sub>H<sub>56</sub> | C<sub>28</sub>H<sub>58</sub> | C<sub>29</sub>H<sub>60</sub> | C<sub>30</sub>H<sub>62</sub> |
| சிஏஎசு எண் | [629-99-2] | [630-01-3] | [593-49-7] | [630-02-4] | [630-03-5] | [638-68-6] |
| வாய்ப்பாட்டு எடை (கி/மோல்) | 352.69 | 366.71 | 380.74 | 394.77 | 408.80 | 422.82 |
| உருகுநிலை (°செ) | 54 | 56.4 | 59.5 | 64.5 | 63.7 | 65.8 |
| கொதிநிலை (°செ) | 401 | 412.2 | 422 | 431.6 | 440.8 | 449.7 |
| அடர்த்தி (கி/மிலி) | 0.801 | 0.778 | 0.780 | 0.807 | 0.808 | 0.810 |
# உயர் ஆல்க்கேன்கள்

## பண்புகள்

### என்டிரையாகோண்டேன் முதல் எக்சாடிரையாகோண்டேன் வரை

| &nbsp; | &nbsp;<small>என்டிரையா
கோண்டேன்&nbsp;</></small> | &nbsp;<small>டோடிரையா
கோண்டேன்&nbsp;</small> | &nbsp;<small>டிரைடிரையா
கோண்டேன்&nbsp;</small> | &nbsp;<small>டெட்ராடிரையா
கோண்டேன்&nbsp;</small> | &nbsp;<small>பெண்டாடிரையா
கோண்டேன்&nbsp;</small></></small> | &nbsp;<small>எக்சாடிரையா
கோண்டேன்&nbsp;</small> |
| --- | --- | --- | --- | --- | --- | --- |
| வாய்ப்பாடு | C<sub>31</sub>H<sub>64</sub> | C<sub>32</sub>H<sub>66</sub> | C<sub>33</sub>H<sub>68</sub> | C<sub>34</sub>H<sub>70</sub> | C<sub>35</sub>H<sub>72</sub> | C<sub>36</sub>H<sub>74</sub> |
| சிஏஎசு எண் | [630-04-6] | [544-85-4] | [630-05-7] | [14167-59-0] | [630-07-9] | [630-06-8] |
| வாய்ப்பாட்டு எடை (கி/மோல்) | 436.85 | 450.88 | 464.90 | 478.93 | 492.96 | 506.98 |
| உருகுநிலை (°செ) | 67.9 | 69 | 70&ndash;72 | 72.6 | 75 | 74&ndash;76 |
| கொதிநிலை (°செ) | 458 | 467 | 474 | 285.4 at 0.4 kPa | 490 | 265 at 130 Pa |
| அடர்த்தி (கி/மிலி) | 0.781 at 68 C | 0.812 | 0.811 | 0.812 | 0.813 | 0.814 |
# விக்கிரமபாகு கருணாரத்தின

**விக்கிரமபாகு கருணாரத்தின** (*Wikramabahu Karunaratne*, 8 மார்ச் 1943 – 25 சூலை 2024) இலங்கை அரசியல்வாதியும், கல்விமானும் ஆவார்.
# விக்கிரமபாகு கருணாரத்தின

## ஆரம்ப வாழ்க்கை

கருணாரத்தின இலங்கையின் தென்-கிழக்கே லுணுகலை என்ற இடத்தில் பிறந்தார். இவரது பெற்றோர்கள் இருவரும் ஆசிரியர்கள் ஆவர். மத்துகமையில் ஆரம்பக் கல்வியைக் கற்ற இவர் பின்னர் கொழும்பு ஆனந்தா கல்லூரியில் இடைநிலைக் கல்வியைப் பெற்றார். இலங்கைப் பல்கலைக்கழகம் சென்று மின்பொறியியலில் சிறப்புப் பட்டம் பெற்றார். பின்னர் பொதுநலவாயப் புலமைப் பரிசில் பெற்று கேம்பிரிச்சுப் பல்கலைக்கழகம் சென்று அங்கு 1970 ஆம் ஆண்டில் முனைவர் பட்டம் பெற்று இலங்கை திரும்பி பேராதனைப் பல்கலைக்கழகத்தில் விரிவுரையாளராகச் சேர்ந்தார்.
# விக்கிரமபாகு கருணாரத்தின

## பல்கலைக்கழகப் பணி

1978 ஆம் ஆண்டில் கண்டியில் அன்றைய இலங்கை அரசுத்தலைவர் ஜே. ஆர். ஜெயவர்தனாவுக்கு எதிராக ஆர்ப்பாட்டங்களில் ஈடுபட்டதற்காக கைது செய்யப்பட்டார். சில மாதங்களில் அவர் விடுவிக்கப்பட்டார். பேராதனைப் பல்கலைக்கழகம் ஆசிரியப் பணியில் இருந்து அவரை இடைநிறுத்தியது. அமைச்சரவைத் தீர்மானத்தை அடுத்து சில மாதங்களில் அவர் மீண்டும் பதவியில் அமர்த்தப்பட்டார். 1982 ஆம் ஆண்டில் அரசுத்தலைவர் தேர்தலை நடத்தக் கோரி ஆர்ப்பாட்டங்களில் ஈடுபட்டமைக்காக மீண்டும் பதவியில் இருந்து இடை நிறுத்தப்பட்டார். 2001 ஆம் ஆண்டில் மீண்டும் பதவியில் அமர்த்த அன்றைய உயர்கல்வி அமைச்சர் கலாநிதி சரத் அமுனுகம பல்கலைக்கழக அதிகாரிகளுக்குக் கட்டளை அனுப்பியிருந்தாலும், அது நிறைவேற்றப்படவில்லை. இறுதியில் 2015 ஆம் ஆண்டில் அரசுத்தலைவர் மைத்திரிபால சிறிசேன அவரை மீண்டும் பல்கலைக்கழக ஆசிரியர் பதவியில் அமர்த்தி 1982 ஆம் ஆண்டு முதலான சம்பள நிலுவைப் பணத்தையும் செலுத்த உத்தரவிட்டார்.
# விக்கிரமபாகு கருணாரத்தின

## அரசியலில்

இளம் வயதிலேயே அரசியலில் ஆர்வம் கொண்ட கருணாரத்தின பல்கலைக்கழகத்தில் கல்வி பயிலும் போது 1962 ஆம் ஆண்டில் இடதுசாரி லங்கா சமசமாஜக் கட்சியில் இணைந்தார். 1972 இல் அக்கட்சியின் மத்திய குழு உறுப்பினராகத் தேர்ந்தெடுக்கப்பட்டார். ஆனாலும், 1972 ஆம் ஆண்டில் சமசமாசக் கட்சி அன்றைய ஆளும் கட்சியாக இருந்த இலங்கை சுதந்திரக் கட்சிக்கும் குடியரசு அரசியலமைப்புக்கும் ஆதரவளித்ததைத் தொடர்ந்து கட்சித் தலைமையுடன் முரண் பட்டார். இதனை அடுத்து அவர் கட்சியில் இருந்து விலக்கப்பட்டார்.  
1977 ஆம் ஆண்டில் வாசுதேவ நாணயக்கார போன்ற முன்னாள் கட்சி அதிருப்தியாளர்களுடன் இணைந்து நவ சமசமாஜக் கட்சி (புதிய சமூக சமத்துவக் கட்சி) என்ற புதிய கட்சியை ஆரம்பித்தார்.  
1983 இல் தமிழருக்கு எதிராக நடத்தப்பட்ட கறுப்பு யூலை கலவரத்தை அடுத்து இலங்கை அரசு நவ சமசமாசக் கட்சி, மக்கள் விடுதலை முன்னணி, இலங்கை கம்யூனிஸ்ட் கட்சி ஆகியவற்றைத் தடை செய்தது. இதனை அடுத்து கருணாரத்தின, வாசுதேவ நாணயக்கார, ரோகண விஜயவீர உட்பட முக்கிய இடதுசாரித் தலைவர்கள் தலைமறைவாயினர். 1985 ஆம் ஆண்டில் இக்கட்சிகள் மீதான தடை நீக்கப்பட்டது. 1988 அரசுத் தலைவர் தேர்தலில் போட்டியிட்ட ஒசி அபேகுணசேகராவுக்கு ஆதரவாக திசம்பர் 2 இல் கொழும்புக்கு அருகில் கடவத்தையில் நடத்தப்பட்ட தேர்தல் கூட்டம் ஒன்றை மக்கள் விடுதலை முன்னணியினர் தாக்கியதில் கருணாரத்தின காயமடைந்தார். 1987-89 மவிமு கிளர்ச்சியின் போது பல இடதுசாரித் தலைவர்கள் மவிமு கிளர்ச்சியாளர்களால் தாக்கப்பட்டனர்.  
1998 ஆம் ஆம் ஆண்டில் நவசமாசக் கட்சி வேறு சில இடதுசாரி சிறு கட்சிகளுடன் இணைந்து இடது விடுதலை முன்னணி (NLF) என்ற புதிய கூட்டணியை ஆரம்பித்தது. 2004 ஆம் ஆண்டு முதல் இக்கூட்டமைப்பு இடது முன்னணி என்ற பெயரில் இயங்கி வருகின்றது.  
2010 சனவரி 26 இல் நடைபெற்ற அரசுத்தலைவர் தேர்தலில் கருணாரத்தின போட்டியிட்டு 7,055 வாக்குகள் பெற்றார்..
# விக்கிரமபாகு கருணாரத்தின

## இறப்பு

விக்கிரமபாகு கருணாரத்தின நீண்டகாலமாக சுகவீனமுற்றிருந்த நிலையில் 2024 சூலை 25 கொழும்பு பொது மருத்துவமனையில் தனது 81-ஆவது அகவையில் காலமானார்.
# சோஃபியா கோவலெவ்சுகாயா

**சோஃபியா வாசிலியேவ்னா கோவலெவ்சுகாயா** (*Sofia Vasilyevna Kovalevskaya*, , – ) ஒரு முதல் பேராளுமை வாய்ந்த பெண் கணிதவியலாளர் ஆவார். இவர் கணிதப் பகுப்பாய்விலும் வகைநுண் கலனத்திலும் இயக்கவியலிலும் மூலமுதல் பங்களிப்புகளைச் செலுத்தியுள்ளார். இவர்தான் வட ஐரோப்பாவில் முதன்முதலாகப் பேராசிரியரான பெண் ஆவார். ஓர் அறிவியல் இதழில் முதல் பெண் பதிப்பாசிரியராக விளங்கியவரும் இவரே.  
அவரது உருசியப் பெயர் பலவகைகளில் உரோம மயப்படுத்தப்படுவது உண்டு. என்றாலும் அவர் தம்மை எப்போதும் "சோஃபீ கோவலவ்சுகி" எனக் கூறிக்கொள்வார். கல்விப்பணி வெளியீடுகளில் மட்டும் (அவ்வப்போது "கோவலவ்சுகி"), எனவும் மாற்றிக்கொள்வார்.. சுவீடன் வந்ததும் தம்மைச் "சோனியா" என அழைத்துக்கொண்டார்.